ריקוד עם דרקונים

על החומה ומעבר לה

ג'ון שלג נבחר ללורד המפקד ה-998 של משמר הלילה, אבל ג'נוס סלינט מסרב להכיר בו. למרות שהעונש לבגידה מהסוג היא מוות, ג'ון מעניק לג'נוס שלוש הזדמנויות למלא אחר הוראותיו, אבל ג'אנוס מתעלם משלוש האזהרות, וג'ון עורף את ראשו, מה שמגבש את עמדו כלורד המפקד.
ג'ון שולח את ואל, אחותה של דלה (אשתו המתה של מאנס), להביא להפסקת אש עם טורמונד, המנהיג של הפראים השורדים, להם ג'ון מותיר להיכנס לווסטרוז למרות ההתנגדות, ומכריח אותם לחזק את החומה כנגד האחרים. טייקו נסטוריס, מייצג של בנק הברזל של בראבוס, מגיע לחומה למצוא את סטאניס, אך מגיע לאחר שסטאניס צועד דרומה עם צבאו. הוא מגיע כדי לבשר שתמיכת בנק הברזל נתונה לסטאניס, שכן המלכה העוצרת הנוכחית של ווסטרוז, סרסיי, מסרבת לשלם את חובותיו של השלטון. ג'ון עצמו מנהל משא ומתן אודות הלוואה שבעזרתה יוכל משמר הלילה לשרוד את החורף ולא לגווע ברעב. מליסנדרה אומרת לג'ון באופן מגמתי שישנם אויבים מתוך המשמר עצמו. לאחר חזיונות חוזרים ונשנים של ילדה המגיעה לחומה רכובה על סוס גוסס, מליסנדרה מזייפת את מותו של מאנס ריידר ושולחת אותו דרומה להציל את אותה הילדה (המפורשת כאריה סטארק), בזמן שג'ון מנסה לשמור על הנייטרליות של המשמר לנוכח מלחמת האזרחים.
ג'ון מקבל מכתב פרובוקטיבי מראמזי בולטון, בו הוא מספר שמחץ את צבאו של סטאניס, ודורש שג'ון ימסור את אשתו וילדתו של סטאניס ובני הערובה הפראים שלו, לצד משרתו של ראמזי - תיאון - ואשתו, אריה (ג'יין פול). כשג'ון מכריז שהוא ירכב דרומה לעבר הבולטונים עם כל מי שיתנדב מפקודיו, הנבואה של מליסנדרה מתגשמת וג'ון נדקר שוב ושוב על ידי חלק מחברי המשמר, תחת בואן מארש, וגורלו לא ברור.
מעבר לחומה, בראן סטארק ממשיך בחיפושו אחרי העורב בעל שלוש העיניים, מה שמוביל אותו לילדי היער האחרונים ששרדו, המתיישבים הלא-אנושיים של ווסטרוז. במערת הילדים, הם פוגשים את העורב בעל שלוש העיניים, המכונה "החוזה-הירוק האחרון": חבר מושבע לשעבר של משמר הלילה, היושב על כס בקרקעית עץ סכך לאורך כל כך הרבה שנים, שהשורשים שלו התמזגו עם גופו. הוא הופיע בתור העורב בעל שלוש העיניים בחלומותיו של בראן על מנת לאמן אותו בראייה הירוקה. בעזרת השימוש ביכולת הזו, בראן רואה זיכרונות של אביו, אדארד סטארק ביער האלים בווינטרפל בעבר, ומתקשר עם תיאון גרייג'וי ביער האלים בהווה.

בערים החופשיות

לאחר הריגת אביו, טיווין לאניסטר, טיריון מוברח לפנטוס על ידי ואריז, שם הוא מוגן על ידי אילאריו מופאטיס.  משם, טיריון נשלח דרומה; במסעו, מתגלה שואריז ואילאריו החביאו את אאיגון טארגאריין, בנו של ראיגאר, ואת לורד הגריפין לשעבר (ג'ון קונינגטון), כשהאמונה הרווחת היא שהם מתו, וזאת במטרה להכתיר את אאיגון למלך ווסטרוז בבוא העת. לאורך השנים, הם חתמו על חוזה עם הפלוגה הזהובה, צבא השכירים המיומן והגדול ביותר בערים החופשיות. טיריון מייעץ לאאיגון שינחיל את כיבושיו לפני שיפנה לדאינריז, כדי שתכבד אותו. הוא אף משכנע את אאיגון לפתוח בפלישה מוקדמת לשבע הממלכות, ללא עזרתה של דאינריז ודרקוניה.
לאחר מסעו של טיריון עם אאיגון לאורך אסוס, טיריון נחטף על ידי ז'ורה מורמונט, שמתכנן למסור אותו לידיה של דאינריז, כסמל לפיוס. בדרכם למירין, הם פוגשים את הגמדה ששרדה את משחק ההיאבקות בחתונה הסגולה, החתונה של ג'ופרי ומרג'רי, שמה פני. פני, ז'ורה וטיריון נתקעים ונמכרים על ידי סוחרי עבדים לסוחר יונקאיי. במירין טיריון בורח בזמן הבלבול ההמוני הנוגע למגפה שהתפשטה ברחבי הצבא היונקאי, מצטרף לבנים השניים, פלוגת שכירי חרב בערים החופשיות, ומתכנן את תמיכתו בדאינריז. לורד קונינגטון חוצה את הים הצר בדרכו לווסטרוז. אנשיו נוחתים על החוף המזרחי וכובשים את קן הגריפין, טירתו העתיקה של בית קונינגטון. הוא חושף את כוונותיו, ומכריז על כוונתו לכבוש את קץ סופה.
בבראבוס, אריה סטארק מאומנת בגילדת מתנקשים הידועה בשם חסרי-הפנים, כשהיא עצמה תחת ההשפעה של העיוורון הזמני שלה, מנסה להיאחז בחוש השמיעה שנותר לה. בזמן עיוורונה, היא מגלה את יכולותיה לחוש באופן טלפתי אובייקטים שנראים על ידי חתולים. לאחר הרעלת סוחר, היא מתקבלת לגילדת המתנקשים כטירונית, על מנת להמשיך את אימוניה.

מפרץ העבדים

במזרח, דאינריז טארגאריין כבשה את העיר מירין, אך מתקשה בשמירת השלום, בעודה מנסה למנוע תבוסה צבאית. מגפת הדיזנטריה שהתפשטה בקרב העיר (וכונתה "הסוסה החיוורת") מכבידה גם היא על שמירת השלום בקרב אזרחי מירין, וכך גם דרקוניה של דאינריז, אותם היא נאלצת לכלוא (מלבד דרוגון, שנמלט) מהחשש שימשיכו בשרפה והרג של אזרחים ובעלי חיים חפים מפשע, וזאת למרות עצתם של יועציה. דאינריז מתחתנת עם היזדאר זו לוראק האציל, על אף מערכת היחסים המינית עם שכיר החרב דאריו נאהריס, כאקט פוליטי שתפקידו להביא לסופה של שרשרת רציחות באחריותה של מחתרת בשם "בני ההרפיה", ולמנוע מתקפה מתוכננת על ידי יונקאי ווולאנטיס. למרות הפליטים נגועי-המגפה בחוץ, בורות הלחימה נפתחים מחדש קצת לאחר החתונה, לנוכח התעקשותו של היזדאר, אך נקטעים על ידי דרוגון. 200 אנשים מתו כתוצאה מהמהומה, שהביאה לרמיסה של אנשים רבים, או כתוצאה מדרוגון עצמו, עליו דאינריז מטפסת על מנת להרגיע אותו, אלא שהוא עף משם למאורתו כשדאינריז על גבו. לאחר שמתברר שהיזדאר היה מעורב בניסיון להרעיל את דאינריז, באריסטן סלמי נוטל אותו מכוחו ומתכונן לקרב עם הצבאות שמחוץ למירין, שמורכבים מחיילים שהגיעו מערים רבות מאסוס. קוונטין מארטל, נסיך דורני, מנסה לחטוף את אחד מהדרקונים שנותרו, אך סובל מכוויות קשות, בעוד ששני הדרקונים שוחררו לחופשי. דרוגון עף עם דאינריז על גבו לים הדות'ראקי, שם היא פוגשת בחאלאסר של חאל ג'וקו, רוכב-דם של חאל דרוגו לשעבר, שבגד בה לאחר מותו של דרוגו. בינתיים, ויקטאריון גרייג'וי שט למירין כדי להציל את דאינריז על ידי תקיפת ברית סוחרי העבדים שצרה על מירין. תקוותו היא שכאות להכרת תודה, דאינריז תתחתן איתו, ובעזרת דרקוניה הוא יפיל את אחיו, המלך יורון.

הצפון

בצפון, המלך סטאניס באראתיון מעמיד את עצמו בחומה ומנסה לזכות בתמיכת הצפוניים, בעוד שהלאניסטרים מינו את רוז בולטון למגן הצפון, וחלק נכבד מהחוף המערבי הוא תחת הכיבוש של איי הברזל. הקארסטארקים, בפעולה נגד סטאניס, מייעצים לו לצעוד לכיוון טירתו של בית בולטון, צור מגור. בעצתו של ג'ון שלג, סטאניס בוחר לרכוש את תמיכת שבטי הגבעות הצפוניות במקום. הוא כובש את חלקה של אשה גרייג'וי (אותה הוא לוקח בשבי), עומק יער, ומוסיף לתמיכתו את בית גלובר ובית מורמונט. מאוחר יותר, הוא בוחר לצעוד דרומה על מנת להתמודד עם בית בולטון בווינטרפל, אלא שצבאו קופא, והקניבליזם פושט במחנהו.
הצהרתו של בית מאנדרלי, לפיה דאבוס סיוורת' הוצא להורג בנמל הלבן, מתגלה כשקר שמטרתו הייתה להבטיח את שחרור בנו היורש של לורד ווימן מאנדרלי, וויליס, משבי לאניסטרים. מרומז שכשהתרמית הסתיימה, המאנדרלים רצחו באופן דיסקרטי שלושה אנשים מבית פריי שנשארו עמם כנקמה על מותו של ווימן בחתונה האדומה. לורד ווימן מסביר לדאבוס שהמאנדרלים וצמיתים צפוניים נוספים מתכננים לזייף כניעה בפני הבתים בולטון, פריי ולאניסטר, בעודם מתכננים נקמה. ווימן מודיע לדאבוס שאושה הפראית לקחה את ריקון סטארק לאי הרחוק סקאגוס, ושהם זקוקים למבריח בעל יכולות על מנת להשיב את ריקון ולאחד את תומכי בית סטארק סביבו; כך שבתמורה לכך, מאנדרלי וצמיתיו יצדדו בסטאניס.
תיאון גרייג'וי מתגלה כאסיר בצינוק של צור מגור. עברו של תיאון מאז מאורעות עימות המלכים נחשף, בהביאו את תיאון לטירוף מוחלט שהוא תולדתה של ההתעללות שעבר. ראמזי בולטון דוחק בו לאמץ את השם "סרחן", כאות להשפלה ולכניעה שלו. אביו של ראמזי, רוז בולטון, מוביל את צבאו לחפיר קאילין, לצד אלפי בעלי ברית של בית פריי. ראמזי מבטיח את מעברם על ידי שליחת סרחן לנהל משא ומתן אודות כניעת חיל המצב של בני הברזל, לנוכח נטישתו של ויקטאריון גרייג'וי, כשהוא מייצג את דמותו הקודמת - תיאון גרייג'וי. סרחן מצליח, אבל ראמזי הורג אותם בכל מקרה. כשרוז מגיע עם כלתו של ראמזי, 'אריה סטארק', סרחן מזהה אותה כחברתה של סאנסה סטארק, ג'יין פול. החתונה מתרחשת בווינטרפל, בעוד שכדי לשכנע את הצפון שג'יין היא אריה, סרחן מאמץ בשנית את דמותו של תיאון על מנת לייצג את הלורד של ווינטרפל ולמסור את הכלה. לאחר החתונה, ראמזי מתעלל בג'יין, ובאופן מגמתי מכה אותה ואונס אותה.
שורה של רציחות בטירה מגבירה את המתח הגבוה שהיה מצוי גם ככה בין בית פריי לבתים הצפוניים הנוכחים, בעוד שרוז וצמיתיו מנסים נואשות לשמור על השלום. ביער האלים שבווינטרפל, סרחן מתחנן לסליחה ושומע את קולו של בראן סטארק מתוך עץ הלב, קורא לו "תיאון", מה שמחזיר לו את שפיותו וזהותו. הוא נתקל בדמותו המחופשת של מאנס ריידר, שמכריח אותו לעזור להם לשחרר את "אריה" המזויפת, אך מאנס והנשים שהתלוו אליו נשארים מאחור כשהאזעקה נשמעת.

הדרום

סרסיי לאניסטר מתוודה לחלק מהאישומים שמופנים כנגדה, אך לא מתוודה ברצח המלך רוברט באראתיאון, או שילדיה הם תוצר של גילוי עריות. כתנאי לשחרורה, היא מתפשטת ונאלצת לצעוד תחת ליווי, מהספט הגדול של ביילור עד למבצר האדום. בדרכה היא עוברת השפלה מצלקת לנוכח קריאות הבוז של האספסוף, שסבל עמוקות מהמלחמה ומהניתוק של סרסיי ממגרעותיה. בינתיים, קיבורן המלומד לשעבר, את "סר רוברט החזק": דמות עטופה בשריון שגבוהה משתרך עד לשמונה רגליים. זהותה מוערכת כגרסה מפלצתית שחלקיה נאספו מגופתו של גרגור קלגיין ואסירים נוספים. רוברט החזק מוקצה כאלופה של סרסיי במשפט בקרב. דודה קוואן לאניסטר והמלומד פייסל ממנים את מייס טיירל ליד ימינו של המלך, את ראנדיל טארלי (נושא דגלו של מייס) כממונה החוקים ופקסטר רדווין כממונה הספינות. הם אף מרבים לשלוח נציגים לבנק הברזל שבבראבוס, מקווים לתקן את הנזק שנגרם על ידי סרסיי.
לאחר טיפולו בכניעת ארצות הנהר, ג'יימי לאניסטר מציע שלום לבית בלאקווד, הבית האחרון שנותר מאלו שנשבעו אמונים בעבר לרוב סטארק. מלחמת הסטארק-לאניסטר בארצות הנהר הסתיימה להלכה; אלא ששודדים חסרי שיוך נודדים עתה ברובו של האזור הכפרי וההרוס. ג'יימי מחליט להחזיר את הסדר כשבריאן מטארת' אומרת לו שמצאה את סאנסה סטארק ושהיא נמצאת בסכנה מידיו של סנדור קלגיין, על אף שג'יימי לא מודע לכך שזו מלכודת מידיהן של ליידי לב-אבן (לשעבר קייטלין סטארק) ובריאן.
לאחר שטיריון משכנע את אאגון שעדיף שדאינריז תלמד על אחיינה מכיבושיו והישגיו מאשר מדרישת הכרה פשוטה, אאגון טארגאריין וג'ון קונינגטון משתלטים על ארבע טירות עם התנגדות מעטה. כוונתם היא לצעוד לקץ סופה, אלא ששג'ון קונינגטון נכנע למגפת הדיזנטריה. 
בדורן, סר באלון סוואן ממשמר המלך מציג את גולגולתו של גרגור קלגיין לנסיך דוראן מארטל ובית המשפט שלו, כצדק למותה של אחותו, אליה. דוראן מסכים שמירסלה תחזור למעלה המלך עם ארוסה, בנו הנסיך טריסטיין, אך חושף בפני משפחתו שסרסיי מתכננת לרצוח את טריסטיין. דוראן מזמן את שלוש נחשיות החול הגדולות ביותר, בנותיו של אחיו המנוח, ונותן לכל אחת משימה: על אובארה סאנד יש להסיח את דעתו של סר באלון על ידי הובלת רדיפתו אחר סר גרולד דיין, האביר שניסה בעבר לרצוח את מירסלה; על ניימיריה סאנד יש לקחת את הכיסא שהוצע לדורן במועצת המלך; ועל טיין סאנד יש לחדור לספט הגדול של ביילור ולחקור את הספטון הגבוה בעצמה.
באפילוג, קוואן לאניסטר נפגש עם מועצת המלך על מנת לדון בפלוגה הזהובה. מאוחר יותר, קוואן נכנס לחדריו של פייסל ומגלה שפייסל נרצח. הוא אף מוצא עורב חדש ולבן שנשלח מהמצודה, המצביע על בואו הסופי של החורף לווסטרוז. לפני שהוא מספיק להגיב, קוואן נורה על ידי ואריז, שחושף בפני קוואן הגוסס שהוא תכנן את מותם מאחר שתקנו את ההרס שסרסיי גרמה לו, בעוד שהימצאותו של טומן בשליטתה של סרסיי עוד יביא לחורבנה של ווסטרוז. מכאן ואילך הפלגים הנותרים ימשיכו את הריבים שלהם כשאאגון מתכונן לתבוע את כס הברזל.